הליכות ג'יין

הליכות ג'יין (באנגלית: Jane's Walk, נכתב בעברית בתעתיק "ג'יינ'ס ווק") הן סדרת סיורים רגליים מודרכים הנערכים בערים ברחבי העולם. הסיורים נקראים על שם ג'יין ג'ייקובס שהייתה חוקרת תכנון ערים ידועה, והם נערכים בכל שנה בשבוע הראשון של חודש מאי לציון יום הולדתה. הסיורים מלווים בהרצאות בתחומים מגוונים הנוגעים לאותה עיר או שכונה, כגון אדריכלות, קולינריה, זכויות עובדים, אמנות או סביבתנות. הסיורים מאורגנים תמיד בידי מתנדבים, ההשתתפות בהם חינם, והם פתוחים לכל אדם. האירוע הראשון נערך בשנת 2007, בעיר טורונטו שבקנדה, ומאז גדל בקצב מהיר. בשנה שלאחר מכן, נערכו יותר מ-140 סיורים שונים ב-11 ערים בקנדה. ב-2009 הפך האירוע לגלובלי, כאשר בנוסף לערים הגדולות בקנדה שהצטרפו (מונטריאול ואוטווה), אורגנו אירועים גם בערים ברחבי ארצות הברית, בהן בוסטון, פיניקס וניו אורלינס, ואף בעיר בומביי שבהודו. בסך הכל, השתתפו באותה השנה יותר מ-10,000 צועדים ב-46 ערים שונות. בשנת 2011 התרחבה היוזמה למדינות נוספות ובהן: ברזיל, ישראל, הולנד, הפיליפינים וגרמניה, ול-25 ערים בארצות הברית בהן ניו יורק, ניו ג'רזי, יוסטון וקנזס סיטי. האירוע אורגן לראשונה בישראל בשנת 2011, בעיר תל אביב-יפו בלבד. באותה שנה אורגן אירוע דומה בשם "הליכות חיפה", כחלק מיוזמה של מוזיאון חיפה לאמנות. שנה לאחר מכן, אורגנו אירועים בשלוש ערים שונות (חיפה, תל אביב וירושלים), בהן נערכו יותר מ-40 סיורים שונים. הסיורים היו בנושאים עירוניים ושכונתיים מגוונים והונחו על ידי בעלי עניין שונים – אמנים, אדריכלים, אנשי חינוך – ובהם תמר ברגר, יורם מארק-רייך וכן חברי המועצה תמר זנדברג, יואב גולדרינג ומאיר מרגלית. מאז, האירוע התרחב אל ערים נוספות בארץ. בשנת 2021 התקיימו הליכות ג'יין בישראל בשבוע הראשון של מאי בתל אביב, באר שבע, ירושלים, נשר, נס ציונה, רחובות, ערד, ראשון לציון, אשדוד ואילת. בחיפה התקיים האירוע באמצע חודש יוני, בשל מגבלות הקורונה. בשנת 2023 השתתפו בהליכות ג'יין בישראל 14 ערים והמקומות הבאים: חיפה, באר שבע, תל אביב, ירושלים, רחובות, ראשון לציון, נשר, מדרשת בן-גוריון, נהריה, בנימינה-גבעת עדה-זכרון יעקב, טירת הכרמל, אשדוד, הרצליה ופתח תקווה. רוב ההליכות יתקיימו בסוף בשבוע שבין 4–6 במאי 2023. חלקם הוסיפו גם ימים בשבוע שלאחר מכן. בשנת 2024 הצטרפו הערים מודיעין-מכבים-רעות, חולון וראש פינה להליכות ג'יין. מדיה וקבצים בנושא הליכות ג'יין בוויקישיתוף אתר האינטרנט הרשמי של הליכות ג'יין הליכות ג'יין בישראל – דף ריכוז הפעילויות בישראל אתר הבית של היוזמה (באנגלית) טלי בנדו לאופר, סינמה סיטי: סיור בבתי הקולנוע הנטושים של בת ים, באתר nrg‏, 18 במאי 2011 גיא נרדי, לראות את העיר עם הרגליים, באתר nrg‏, 2 במאי 2012 נועם דביר, מסע קונספירטיבי בעקבות הבונים החופשיים בישראל, באתר הארץ, 4 במאי 2012 קשת רוזנבלום, "הליכות ג'יין" - תהליך ההתחרדות בבית שמש מאיים על המסורת, באתר הארץ, 30 באפריל 2014 משה גלעד, הליכות ג'יין: פעם עשירית בתל אביב עם עשרות סיורים מודרכים בחינם, באתר הארץ, 4 במאי 2021 הליכות ג'יין נשר באתר "חדשות חיפה והסביבה, 8 במאי 2022 פסטיבל הליכות ג'יין חוזר בשבוע הבא באתר אשדודי, 6 במאי 2022 ראיון עם מובילים של הליכות ג'יין בישראל ברדיו "גם כן תרבות" של כאן. 3 במאי 2023 דף הפייסבוק "Jane's Walk Israel" המרכז את כל ההליכות בישראל הליכות ג'יין בתל אביב, ברשת החברתית פייסבוק – החל מ-2011 הליכות ג'יין בחיפה, ברשת החברתית פייסבוק – החל מ-2011 הליכות ג'יין בירושלים, ברשת החברתית פייסבוק – החל מ-2011, לא מתקיימות הליכות ב-2022. מתקיימות הליכות ב-2023 הליכות ג'יין באשדוד, ברשת החברתית פייסבוק – החל מ-2015 הליכות ג'יין בבאר שבע וסביבתה, ברשת החברתית פייסבוק – החל מ-2015, עם הפסקה ב-2017–2018, המשך החל מ-2019 הליכות ג'יין בבנימינה, גבעת עדה וזכרון יעקב, ברשת החברתית פייסבוק – החל מ-2018 עם הפסקה ב-2021, המשך ב-2022 הליכות ג'יין בראשון לציון, ברשת החברתית פייסבוק – החל מ-2021 הליכות ג'יין בנשר, ברשת החברתית פייסבוק – החל מ-2021 הליכות ג'יין במדרשת בן גוריון, ברשת החברתית פייסבוק – החל מ-2023 הליכות ג'יין בעפולה, ברשת החברתית פייסבוק – בשנים שנים 2017–2018 הליכות ג'יין בנס ציונה, ברשת החברתית פייסבוק – החל מ-2021 הליכות ג'יין חולון, החל משנת 2024 הליכות ג'יין ראש פינה, החל משנת 2024 הליכות ג'יין רחובות – החל מ-2023 הליכות ג'יין טירת הכרמל – 2018 ו־2023 הליכות ג'יין נהריה – החל מ-2023 הליכות ג'יין פתח תקווה – החל מ-2023 הליכות ג'יין: 3 ערים, עשרות סיורים - ובחינם, באתר ynet, 2 במאי 2012 עצמון אברהמי, מה יהיה: אירועי התרבות של ירושלים, באתר nrg‏, 3 במאי 2012